Håvard Melnæs

Håvard Grundt Melnæs (født 23. mars 1973) er en norsk journalist og forfatter fra Askim. 

Håvard Melnæs startet som frilansjournalist i Østfold-Posten i 1988. Fra 1996 til 2005 arbeidet han i ukebladet Se og Hør.

I 2007 utgav Melnæs boka En helt vanlig dag på jobben der han forteller om sin tid som aktiv reporter i Se og Hør og kjendisenes forhold til bladet. Han er samtidig kritisk til egne og redaksjonens arbeidsmetoder og til underholdnings- og sensasjonsjournalistikken i Se og Hør. Utgivelsen og forfatteren fikk stor oppmerksomhet i mediene da boka kom ut.

I desember 2018 ble det klart at Melnæs er ny redaktør i fotballmagasinet Josimar.

Bibliografi 
 2001: Mette-Marit : prinsesse mot alle odds: en uautorisert biografi
 2007: En helt vanlig dag på jobben

Referanser

Eksterne lenker 
 Frontsoldaten – portrettintervju i Dagbladets Magasinet fra 12. februar 2007.

Norske journalister
Norske sakprosaforfattere
Personer fra Askim kommune